謝宣城朱長官
作者：釋居簡
朝代：宋

paragraphs: 飛來何處山，秀整連鳳池。
絕勝一鉏地，天地不得私。
朣朣斗牛間，明玉生華滋。
凜姿歲寒後，蕭洒觀孫枝。
出宰山水縣，小謝城東陲。
琴瑟日在御，箠楚不苟施。
春風河陽花，次第芳菲菲。
屈指九十日，日日把酒巵。
玉山不須扶，百里皆酣嘻。
行扳星辰履，頡頏叢霄蜚。
故家厚培㙲，衮綉看傳衣。